OpenLLM-France/wikimedia huggingface dataset:
# Angela Lindvall

Angela Lindvall (Midwest City, Comtat de Oklahoma, 14 de gener de 1979) és una top-model i actriu estatunidenca.

## Biografia

Va créixer a Lee's Summit a Missouri. Té tres germanes i un germà. El seu cognom d'origen suec és un nom molt corrent a Suècia.
És descoberta a l'edat de 14 anys participant en una desfilada de moda organitzada a la seva ciutat i signa amb IMG. Tanmateix, debuta realment com a model amb 17 anys
Desfila a continuació per a marques com Dolce & Gabbana, Jil Sander, Prada, Valentino o Calvin Klein i té una primera consagració amb una nominació als Premis Model of Year Award-VH1 Fashion 1998. És també electa « Model de l'any » per la revista americana Vogue.
L'any 1999, fa la coberta del Vogue París de novembre i succeeix a Stella Tennant com a musa de la casa Chanel. És igualment nominada per segona vegada al Model of the Year Awards.
Ha posat per a les campanyes publicitàries de Fendi, Calvin Klein, Dior, Tommy Hilfiger, Jil Sander, Chanel, Versace, Prada, Gap, Jimmy Choo, Iceberg, DKNY, Chloé, Hermès, Valentino, Louis Vuitton, Marc Jacobs i H&M.
L'any 2001, és fotografiada per Mario Testino per al Calendari Pirelli al costat de Gisele Bündchen i de Carmen Kass. El mateix any, actua al primer film de Roman Coppola, CQ, on comparteix el cartell amb Gérard Depardieu i Jason Schwartzman.
Igualment ha aparegut en coberta de moltes revistes: Vogue, Harper's Bazaar, Marie Claire, Ella, Numéro, i-D, W i ha desfilat per a Victoria's Secret l'any 2000, 2003, 2005, 2006, 2007 i 2008.
L'any 2012, presenta la primera temporada de Project Runway: All Stars, declinació del concurs Projecte alta costura.
L'any 2013, posa per a la col·lecció de roba de pell falsa Wonder World Fur llançada pel WWF.

### Vida Privada

L'any 2002, es casa amb William Edwards amb qui té dos fills. Es divorcien l'any 2006.

## Filmografia
### Cinema

* 2001: CQ de Roman Coppola: Dragonfly / Valentine
* 2003: New York Stories: Angela
* 2004: DKNY Road Stories: Angela
* 2005: Kiss Kiss, Bang Bang: Flicka
* 2008: Pearblossom
* 2009: Life Blood: Déu
* 2010: Somewhere: Rossa al Mercedes
* 2012: Small Apartments: Lisa
* 2013: A Glimpse Inside the Mind of Charles Swan III de Roman Coppola

### Televisió

* 2011: Hawaii 5-0: Jordan (sèrie de televisió)
* 2012: Project Runway: All Stars: ella mateixa (presentadora)
* 2013: El ranch dels cors salvatges: Katie (telefilm)

## Referències

* ↑ «Top models, le retour des mythes». vogue.fr, març 2011. Arxivat de l'original el 2014-11-08. [Consulta: 8 gener 2019].
* ↑ Charlotte Cowles. «Murakami Fur Ball Cavorts With Angela Lindvall» (en anglès). the cut. New York (magazine), novembre 2013.
* ↑ Alex Rees. «Angela Lindvall Replaces Heidi Klum on Project Runway All Stars» (en anglès). New York (magazine), agost 2011.
* ↑ «Wonder World Fur». Arxivat de l'original el 2013-03-03. [Consulta: 8 gener 2019].
# Duellmanohyla

Duellmanohyla és un gènere de granotes de la família dels hílids que es troba a l'estat d'Oaxaca (Mèxic) i a l'Amèrica Central.

## Taxonomia

* Duellmanohyla chamulae
* Duellmanohyla ignicolor
* Duellmanohyla lythrodes
* Duellmanohyla rufioculis
* Duellmanohyla salvavida
* Duellmanohyla schmidtorum
* Duellmanohyla soralia
* Duellmanohyla uranochroa

## Referències

* IUCN (anglès)
# Roc Bataller

El Roc Bataller és una muntanya de 1.728 metres que es troba entre els municipis d'Esterri de Cardós i Lladorre, a la comarca de la Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Shoa

* No s'ha de confondre amb xoà.
«Shoa» té aquests significats:
* Sultanat de Shoa, estat musulmà que va existir a la part oriental de la regió de Shoa entre el segle IX i el 1285.
* Província de Shoa, província d'Etiòpia
* Scioa (Shoa o Shewa o Xoa), govern de l'Àfrica Oriental Italiana
# Míthimna

Míthimna (grec Μύθημνα, AFI ['miθimna], normalment transliterat Mythimna) és un municipi a la costa nord-oest de l'illa grega de Creta, a la prefectura de Khanià. La capital del municipi és Drapanias. Té una població de vora 3 mil habitants.
# Khmeliovka

Khmeliovka (en rus: Хмелёвка) és un poble de l'óblast d'Astracan, a Rússia, segons el cens del 2010 tenia 467 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Ratpenat frugívor fuliginós

El ratpenat frugívor fuliginós (Artibeus obscurus) és una espècie de ratpenat estenodermatini que viu a Sud-amèrica.

## Referències

* ↑ Distribució mundial d'aquesta espècie. (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Riu Sarno

El riu Sarno és un riu de la Campània (Itàlia) que neix prop de la ciutat de Sarno i que està connectat per un canal amb Pompeia i la mar Tirrena. Antigament fou anomenat Sarnus.
Flueix uns 24 quilòmetres des de la base del mont Sarno fins al golf de Nàpols recollint aigua dels seus afluents Solofrana i Cavaiola.
Encara s'utilitza parcialment per al regadiu, així com per al transport de mercaderies i la pesca.
El Sarno és un dels rius més contaminats d'Europa a causa dels residus agrícoles i de les aigües residuals industrials insuficientment tractades. Hi ha unes 500 petites indústries a la zona que encara contaminen. S'han instal·lat depuradores, però no funcionen a ple rendiment. La desembocadura del riu segueix fent impossible el bany al mar, malgrat les nombroses protestes.

## Referències

* ↑ Peter Greenberg: Don't Go There! The Travel Detective's Essential Guide to the Must-Miss Places of the World. St Martins Press, 2008, S. 27–28
* ↑ Albanese, S; Iavazzo, P; Adamo, P; Lima, A; De Vivo, B «Assessment of the environmental conditions of the Sarno river basin (south Italy): a stream sediment approach». Environ Geochem Health, 35, pàg. 283–97. DOI: 10.1007/s10653-012-9483-x. PMID: 23053925.

## Vegeu també

* Escull de Rovigliano
# Mòbilcat

Mòbilcat fou un operador mòbil virtual català llançat el 2013 i amb seu a la Selva del Camp, que va operar en el mercat de telefonia mòbil. Va pertànyer a la societat limitada Telecomunicaciones Mediterranea Baix Camp. Va ofereir servei de telefonia mòbil i dades amb sistema de prepagament per a números nous o de portabilitat. Tota la seva comunicació amb l'usuari es realitzava en llengua catalana, tant la comunicació escrita com l'atenció al client. La seva activitat mitjançant informació a Twitter va parar el 2015.

## Enllaços externs

* Mòbilcat Arxivat 2013-03-13 a Wayback Machine.
# Krkonoše

Krkonoše(en txec, també Karkonosze, en polonès o Riesengebirge, que vol dir "muntanyes gegants", en alemany) és una serralada situada al nord de la República Txeca i el sud-oest de Polònia que és part del sistema de muntanyes dels Sudets. El punt més alt és el Sněžka.
Als dos vessants de les muntanyes hi ha parcs nacionals i són una reserva de la biosfera segons la UNESCO. Hi ha moltes estacions d'esquí.

## Geografia

L'orientació principal de la serralada és d'est a oest i fa de frontera entre Txèquia i Polònia. La serralada està dividida pels rius Elba, Mumlava, Bílé Labe, Velka Úpa, Malá Úpa i Jizera. Alguns rius formen cascades.

## Naturalesa

A la zona submontana hi dominen actualment plantacions artificials de Picea. A les zones més altes (montanes) hi ha boscos de coníferes molt afectades per la pluja àcida, ja que la zona es troba en el "triangle negre" amb moltes plantes energètiques que cremen carbó. La contaminació per diòxid de sofre ha disminuït en les darreres dècades però no ha parat completrament.
La zona subalpina té plantes endèmiques. La zona alpina es fa en les parts més altes hi ha vegetació de tundra alpina.

## Clima

El clima de Krkonoše està subjecte a canvis freqüents. L'alçada de la neu sovint fa 3 metres i bona part de les muntanyes està coberta per la neu de 5 a 6 mesos. Als cims sovint s'hi posa, almenys parcialment, la boira o els núvols durant 296 dies l'any. La temperatura mitjana anual al cim més alt és de 0,2 °C. És un dels llocs més ventosos d'Europa. La pluja va de 700 mm al peu de les muntanyes fins a 1.230 mm al cim de Sněžka-Śnieżka.

## Poblacions importants

* Karpacz, estació d'esquí de Polònia
* Szklarska Poręba, estació d'esquí de Polònia
* Špindlerův Mlýn, estació d'esquí de Txèquia
* Harrachov a Txèquia
* Pec pod Sněžkou, estació d'esquí de Txèquia
* Kowary a Polònia
* Janské Lázně a Txèquia

## Fonts

* Opera Corcontica - Revista científica del Parc Nacional de Krkonoše

## Enllaços externs

* Giant Mountains website (anglès)
* Official tourist website of the Krkonose (anglès)
* Official Karkonoski Park Narodowy website (polonès)
* Official Krkonoše národní park website (txec)
* Riesengebirge Club (alemany)
# Referèndum ucraïnès de 1991

* No s'ha de confondre amb el referèndum ucraïnès celebrat el desembre del mateix any.
El referèndum sobre la sobirania d'Ucraïna es va celebrar el 17 de març de 1991, en el marc del primer i únic referèndum de la Unió Soviètica. En tota la República Socialista Soviètica d'Ucraïna es van fer dues preguntes als votants, amb una pregunta addicional adjunta a la papereta a la regió històrica de Galítsia, que inclou les províncies ucraïneses d'Ivano-Frankivsk, Lviv i Ternòpil.
El referèndum va seguir a la Declaració de Sobirania Estatal d'Ucraïna realitzada pel parlament de la república el 16 de juliol de 1990. Al desembre de 1991, Ucraïna va celebrar el seu referèndum d'independència, en el qual el 92,3% dels votants va aprovar la declaració d'independència del 24 d'agost.

## Referències

* ↑ How Ukraine Became a Market Economy and Democracy by Anders Åslund, Peterson Institute for International Economics, 2009, ISBN 978-0-88132-427-3 (page 21)
* ↑ Independence – over 90% vote yes in referendum; Kravchuk elected president of Ukraine Arxivat 2017-10-19 a Wayback Machine., The Ukrainian Weekly (8 December 1991)
# Annapolis

«Annapolis» té aquests significats:

## Geografia

* Estats Units
** Annapolis (Maryland), capital de l'estat de Maryland
** Annapolis (Missouri), a l'estat de Missouri
* Canadà
** Annapolis Royal, localitat canadenca del comtat d'Annapolis
** Annapolis (comtat), comtat canadenc de l'estat de Nova Scotia

## Miscelania

* Annapolis Farewell, pel·lícula del 1935
* Annapolis Salute, pel·lícula del 1937
# Editorial Científica Cinematográfica

Fou una empresa dedicada a l'animació de caràcter científic i divulgatiu creada l'any 1947 per Jaume Baguñà.
A partir de l'any 1945 la producció cinematogràfica en el món de l'animació comença a devallar per culpa, entre d'altres, de l'obligatorietat de projectar el NO-DO abans de la sessió cinematogràfica. En aquesta veta de mercat s'havia especialitzat la productora Dibujos Animados Chamartín. El seu fundador, Jaume Baguñà, va decidir llavors orientar l'empresa envers la publicitat i l'animació cientificodidàctica. Amb aquesta finalitat va crear l'Editorial Científica Cinematogràfica l'any 1945. Des del 1945 fins al 1961 aquesta productora va crear més d'una vintena de curtmetratges animats i filmines, amb temes tan diversos com ara: Fisiología de la audición (1947) o Historia de España (1950). A partir del 1962 l'Editorial Científica Cinematogràfica es troba endeutada degut a les demores en els pagaments per part del Ministerio, que van comportar desavinences entre els germans Baguñà, Jaume i Josep Maria, fins al cessament de tota activitat.

## Filmografia

* 1945: Mecanismo de la circulación de la sangre.
* 1947: Fisiología de la Audición
* 1951: Una excursión al laberinto
* 1955: Flexores de la mano
* 1956: Fisiología de la respiración
* 1958: Fisiología de la digestión
* 1960: La tierra cuenta su historia
* 1961: Los ríos

## Bibliografia

* BAGUÑÀ MONJO, Jaume, L'oblidat paper dels productors de dibuixos animats a les fosques dècades 1940s-1960s. El cas de Jaume Baguñà i Gili, Chamartín i Baguñà Hnos. SL., GREDITS, BAU Universitat de disseny, Barcelona, 2016, ISBN 978-84-608-9786-6
* CANDEL, José María, Historia del Dibujo Animado Español, Filmoteca de Murcia, Murcia, 1993, ISBN 84-7564-147-4.
* MANZANERA, María, Cine de animación en España: largometrajes 1945-1985, Universidad de Murcia, Murcia. 1992, ISBN 84-7684-339-9.

## Referències

* 1 2 Baguñà Monjo, Jaume «L'oblidat paper dels productors de dibuixos animats a les fosques dècades 1940s -1960s. El cas de Jaume Baguñà Gili, Chamartín i Baguñà Hnos. S.L.». GREDITS, 01-07-2016, pàg. 126.
* ↑ Candel, José María «Historia del Dibujo Animado Español». 1992, 1992.
* ↑ «Dibujos Animados Chamartín» (en català, castellà, anglès). Bloc Alta política, 08-05-2013. [Consulta: 5 maig 2017].
# Sistema quàntic obert

En física, un sistema quàntic obert és un sistema quàntic-mecànic que interacciona amb un sistema quàntic extern, que es coneix com a medi ambient o bany. En general, aquestes interaccions canvien significativament la dinàmica del sistema i donen lloc a una dissipació quàntica, de manera que la informació continguda en el sistema es perd al seu entorn. Com que cap sistema quàntic està completament aïllat del seu entorn, és important desenvolupar un marc teòric per tractar aquestes interaccions per tal d'obtenir una comprensió precisa dels sistemes quàntics.
Les tècniques desenvolupades en el context de sistemes quàntics oberts s'han demostrat poderoses en camps com l'òptica quàntica, la teoria de la mesura quàntica, la mecànica estadística quàntica, la ciència de la informació quàntica, la termodinàmica quàntica, la cosmologia quàntica, la biologia quàntica i les aproximacions semiclàssiques.

## Sistema quàntic i entorn

Una descripció completa d'un sistema quàntic requereix la inclusió de l'entorn. Descriure completament el sistema combinat resultant requereix la inclusió del seu entorn, la qual cosa resulta en un nou sistema que només es pot descriure completament si s'inclou el seu entorn, etc. El resultat final d'aquest procés d'incrustació és l'estat de tot l'univers descrit per una funció d'ona $\Psi$. El fet que cada sistema quàntic tingui un cert grau d'obertura també significa que cap sistema quàntic pot estar mai en estat pur. Un estat pur és equivalent unitari a un estat fonamental de temperatura zero, prohibit per la tercera llei de la termodinàmica.
Fins i tot si el sistema combinat està en estat pur i es pot descriure mitjançant una funció d'ona $\Psi$, un subsistema en general no es pot descriure mitjançant una funció d'ona. Aquesta observació va motivar el formalisme de les matrius de densitat, o operadors de densitat, introduït per John von Neumann el 1927 i de manera independent, però de manera menys sistemàtica per Lev Landau el 1927 i Felix Bloch el 1946. En general, l'estat d'un subsistema el descriu l'operador de densitat $\rho$ i el valor d'expectativa d'un observable $A$ pel producte escalar $(\rho \cdot A)={\rm {{tr}\{\rho A\}}}$. No hi ha manera de saber si el sistema combinat és pur només a partir del coneixement dels observables del subsistema. En particular, si el sistema combinat té entrellaçament quàntic, l'estat del subsistema no és pur.

## Referències

* ↑ Breuer, H.-P.. The Theory of Open Quantum Systems (en anglès). Oxford University Press, 2007, p. vii.
* ↑ Rivas, Ángel; Huelga, Susana F. Open Quantum Systems. An Introduction (en anglès). http://arxiv.org,+2012.
* ↑ «Open quantum systems» (en anglès). https://www.nature.com,+29-09-2023.+[Consulta: 24 agost 2023].
* ↑ «Open Quantum Systems - an overview | ScienceDirect Topics» (en anglès). https://www.sciencedirect.com.+[Consulta: 24 agost 2023].
# Terranova di Pollino

Terranova di Pollino és un municipi italià, situat a la regió de Basilicata i a la província de Potenza. Ocupa una superfície de 113,07 quilòmetre quadrat i tenia 1,018 habitants a l'1 gener 2023.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.168 | 1.141 | 1.018 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Error: hi ha títol o url, però calen tots dos paràmetres.«».
* ↑ Error: Unable to display the reference properly. See the documentation for details.
# Mòbil (escultura)

Un mòbil és un tipus d'escultura que penja i està composta per parts que es mouen, d'aquí el nom. El moviment pot ser natural (la força d'aire), manual o mecànic. El primer ús del terme va ser de Marcel Duchamp en 1932 per referir-se a les obres d'Alexander Calder.
Els components del mòbil solen ser de caràcter abstracte i poden ser independents, estar units per un patró (color o forma), ser parts d'un tot o bé ser repeticions (cada peça és idèntica a les altres). La distribució de cada peça s'estructura al voltant d'un o més eixos que depenen del fil o suport principal, situat en vertical.
Viccionari
# Krn

Krn, en italià: Monte Nero; en furlà: Lavadôr o Crèn; de 2.244 m és una muntanya del sud-oest dels Alps Julians al nord-oest d'Eslovènia. És la muntanya més alta de les muntanyes Krn. La muntanya es troba a uns 50 km del mar Adriàtic. El riu Soča flueix a l'oest del cim, i el riu Lepenjica més petit al nord-est i el riu Tolminka al sud-oest. Krn té una poderosa paret occidental, que es pot veure millor des de Kobarid o Drežnica.
Al vessant sud de la muntanya es troben els petits pobles de Vrsno, Krn, Drežnica, Drežniške Ravne i Magozd. Al costat nord es troba el llac Krn, el llac glacial més gran d'Eslovènia.
Durant la Primera Guerra Mundial, les Batalles de l'Isonzo van tenir lloc a la zona. El 3r regiment d'Alpini havia pres el mont Krn o el pic del Mont Nero el 16 de juny de 1915 en una atrevida incursió on la unitat italiana d'elit va pujar als penya-segats del pic "amb les botes envoltades de sacs de palla per reduir el soroll"," alguns d'ells descalços, i d'altres només amb mitjons, i va combatre el batalló hongarès del 4t regiment Honved. "Va ser un èxit gloriós, el primer de la guerra, presagiant d'altres que mai es van materialitzar".
El cim del mont veí Batognica (2.164 m) va ser volada per una explosió accidental en un dipòsit d'armes. Molts restes de la guerra romanen escampats al voltant del cim.

## Albergs

* Al costat sud, a prop de la part superior, hi ha l'allotjament Gomišček Krn (Gomiščkovo zavetišče na Krnu; 2,182 m o 7,159 ft);
* Al costat nord, prop del llac, hi ha l'allotjament Llacs Krn (Planinski dom pri Krnskih jezerih; 1,385 m o 4,544 ft);
* A les pastures de Kuhinja es troba l'alberg de pastures de Kuhinja (Dom na planini Kuhinja; 991 m o 3,251 ft);
* Sota el seu vessant nord, a Lepena, es troba l'alberg Dr. Klement Jug Lepena (Dom dr. Klementa Juga v Lepeni; 700 m o 2,300 ft).

## Accés al cim

* A 3 hores de les pastures de Kuhinja
* A 5 hores de l'alberg Dr. Klement Jug Lepena
* A 5 hores de Drežnica, per la ruta Silvo Koren
* A 7¾ hores des de Savica Lodge sobre el coll Prehodavci

## Referències

* ↑ Thompson, 2009, p. 72.
* 1 2 The Illustrated London News, July 10,, 1915, p. 37.
* ↑ Schindler, 2001, p. 49.
* ↑ Thompson, 2009, p. 73.
* (en anglès) Fighting on the roof of the World: A climb to victory [Londres], 10-07-1915. ISSN: 0019-2422. OCLC: 1752679 [Consulta: 1r juny 2021].
* Schindler, John R. Greenwood Publishing Group. Isonzo: The Forgotten Sacrifice of the Great War (en anglès), 2001, p. 409. ISBN 9780275972042 [Consulta: 1r juny 2021].
* Thompson, Mark. Faber and Faber. The White War: Life and Death on the Italian Front, 1915–1919 (en anglès), 2009, p. 496. ISBN 9780571250080 [Consulta: 1r juny 2021].

## Bibliografia

* Planinski vodnik Julijske Alpe, PZS, 2003, ISBN 961-6156-47-0
* Andrej Stritar, Vodnik Julijske Alpe - Gore nad Sočo, 1997, ISBN 961-6027-13-1

## Enllaços externs

* Krn on Hribi.net Routes and photos
* Virtual panoramas. Burger.si
* Krn on Facebook
* SummitPost: Krn
# Ratpenat d'orelles llargues de De Winton

El ratpenat d'orelles llargues de De Winton (Laephotis wintoni) és una espècie de ratpenat de la família dels vespertiliònids. Viu a Etiòpia, Lesotho, Sud-àfrica i Tanzània. Habita les sabanes seques, els matollars de tipus mediterrani i els herbassars situats a gran altitud. Es creu que no hi ha cap amenaá significativa per a la supervivència d'aquesta espècie.

## Referències

* ↑ Schlitter, D. Laeophotis wintoni. UICN 2008. Llista Vermella d'espècies amenaçades de la UICN, edició 2008, consultada el 1 setembre 2016.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Alícia del Regne Unit

Alícia del Regne Unit és el nom dels següents personatges:
* Alícia del Regne Unit (gran duquessa de Hessen-Darmstadt) (1843 - 1878)
* Alícia del Regne Unit (comtessa d'Athlone) (1882 - 1981)
# Edicte de Tessalònica

L'Edicte de Tessalònica, originalment Cunctos populos ('Tots els pobles'), va ser decretat l'any 380 per l'emperador romà Teodosi pel qual el cristianisme va passar a ser la religió oficial de l'Imperi Romà. El 27 de febrer de l'any 380, es feia públic l'edicte en els següents termes:
| « | Edicte dels emperadors Gracià, Valentinià II i Teodosi August, al poble de la ciutat de Constantinoble. Volem que tots els pobles que són governats per l'administració de la nostra clemència professin la religió que el diví apòstol Pere va donar als romans, que fins avui s'ha predicat com la va predicar ell mateix, i que és evident que professen el pontífex Damas I i el bisbe d'Alexandria, Pere, home de santedat apostòlica. Això és, segons la doctrina apostòlica i la doctrina evangèlica creiem en la divinitat única del Pare, del Fill i de l'Esperit Sant sota el concepte d'igual majestat i de la piadosa Trinitat. Ordenem que tinguin el nom de cristians catòlics qui segueixin aquesta norma, mentre que els altres els jutgem dements i bojos sobre els quals pesarà la infàmia de la heretgia. Els seus llocs de reunió no rebran el nom d'esglésies i seran objecte, primer de la venjança divina, i després seran castigats per la nostra pròpia iniciativa que adoptarem seguint la voluntat celestial. Donat el tercer dia de les calendes de març a Tessalònica, en el cinquè consolat de Gracià August i primer de Teodosi August. | » |
Amb aquest edicte, tot l'Imperi Romà passava a tenir una nova religió oficial després de 67 anys de llibertat de culte. El panteó romà s'havia complementat al llarg de molts segles amb els déus, deïtats i lars domèstics, amb el culte als propis avantpassats i fins i tot amb divinitats preromanes que havien estat assimilades després del procés de romanització en molts llocs de l'Imperi. Tot això havia de ser ara abandonat per a abraçar el culte d'una religió monoteista i sotmetre's a les normes morals que l'acompanyaven. A pesar d'això, Teodosi va protegir en la mesura de les seves possibilitats els ara semiclandestins pagans de la persecució i l'assetjament dels cristians.

## Referències

* ↑ Ruiz-Domènec, Hernández de la Fuente i García, 2022, p. 20.
* ↑ Boyd, William Kenneth. The ecclesiastical Edicts of the Theodosian Code (en anglès). Nova York: The Columbia University Press, 1905, p. 45-47, 60-61.

## Bibliografia

* Ruiz-Domènec, J. E.; Hernández de la Fuente, D.; García, J. C. «Byzantium: De erfenis van het Romeinse Rijk» (en neerlandès). National Geographic, 2022.
# South Tyneside

South Tyneside és un districte metropolità del comtat de Tyne and Wear, al nord-est d'Anglaterra. Limita amb quatre districtes Newcastle upon Tyne i Gateshead a l'oest, Sunderland al sud, i North Tyneside al nord.